**Inês Pereira Henriques** (s. 1. toukokuuta 1980 Rio Maior) on portugalilainen kilpakävelijä. Hän edustaa CN Rio Maior -seuraa, ja on pituudeltaan 158 cm. Hän 50 kilometrin kävelyn maailmanmestari sekä euroopanmestari ja entinen maailmanennätyksen haltija.

Henriques käveli tammikuussa 2017 ensimmäisen virallisen naisten 50 kilometrin maailmanennätyksen 4.08.26 Portugalin-mestaruuskilpailuissa Porto de Mósissa. Entinen epävirallinen maailmanennätys oli Ruotsin Monica Svenssonin 4.10.59 vuodelta 2007. Henriques paransi ennätyksen aikaan 4.05.56 voittaessaan 50 kilometrin kävelyn maailmanmestaruuden Lontoossa 2017, kun laji oli ensimmäisten kerran naisten arvokilpailuohjelmassa. Hän kukisti toiseksi sijoittuneen kiinalaisen Hang Yinin yli kolmella minuutilla. Hän voitti 50 kilometrin kävelyn Euroopan-mestaruuden Berliinissä 2018 ajalla 4.09.21. Dohan MM-kilpailuissa 2019 hän keskeytti. 35 kilometrin kävelyssä hän on sijoittunut MM-kilpailuissa 13:nneksi Eugenessa 2022 ja EM-kilpailuissa yhdeksänneksi Münchenissä 2022.

Henriques on sijoittunut 20 kilometrin kävelyssä olympialaisissa 25:nneksi Ateenassa 2004, 14:nneksi Lontoossa 2012 ja 12:nneksi Rio de Janeirossa 2016. MM-kilpailuissa hän on ollut 27:s Helsingissä 2005, seitsemäs Osakassa 2007, kymmenes Berliinissä 2009, yhdeksäs Daegussa 2011, yhdestoista Moskovassa 2013, 23:s Pekingissä 2015 ja 32:s Eugenessa 2022. EM-kilpailuissa hän on sijoittunut 20 kilometrin kävelyssä 15:nneksi Münchenissä 2002, 12:nneksi Göteborgissa 2006, kahdeksanneksi Barcelonassa 2010 ja 13:nneksi Zürichissä 2014.

Henriques sijoittui kävelyn maailmancupissa 20 kilometrillä kolmanneksi 2010 ja yhdeksänneksi 2012. Euroopan cupissa hän oli samalla matkalla seitsemäs 2007 ja kahdeksas 2013 sekä 50 kilometrillä kolmas 2019. Hän saavutti Ibero-Amerikan-mestaruuskilpailuissa pronssia 10 000 metrin kävelyssä 2010.

Henkilökohtaiset ennätykset
---------------------------

### Ulkoradat

| *Laji* | *Aika* | *Paikka* | *Päivä* |
| --- | --- | --- | --- |
| 3 000 m kävely | 12.38,75 | Alcanena | 25. helmikuuta 2007 |
| 5 000 m kävely | 21.38,05 | Abrantes | 10. kesäkuuta 2010 |
| 10 000 m kävely | 43.19,3h | Leiria | 7. heinäkuuta 2018 |
| 20 000 m kävely | 1.31.23,7h | Lissabon | 31. heinäkuuta 2004 |
| 5 km kävely | 22.08 | Ferreira do Zêzere | 4. kesäkuuta 2006 |
| 10 km kävely | 43.09 | Peking | 18. syyskuuta 2010 |
| 15 km kävely | 1.09.37 | Cucujães | 29. tammikuuta 2006 |
| 20 km kävely | 1.29.00 | Rooma | 7. toukokuuta 2016 |
| 35 km kävely | 2.45.51 | Porto de Mós | 7. tammikuuta 2018 |
| 50 km kävely | 4.05.56 | Lontoo | 13. elokuuta 2017 |

### Sisäradat

| *Laji* | *Aika* | *Paikka* | *Päivä* |
| --- | --- | --- | --- |
| 3 000 m kävely | 12.25,36 | Pombal | 16. helmikuuta 2013 |

Lähteet
-------

1. ↑  Inês Henriques *sports-reference.com*.  Arkistoitu 13.11.2012. Viitattu 8.11.2017. (englanniksi)
2. 1 2 3 4 5 6 7  Inês Henriques Tilastopaja (vaatii kirjautumisen, maksullinen palvelu).  (englanniksi)
3. ↑  Yleisurheilussa tehtiin vuoden ensimmäinen maailmanennätys *yle.fi*.  15.1.2017. Viitattu 8.11.2017.
4. ↑  Historiallinen hetki: Henriques käveli MM-kultaa ME-ajalla *yle.fi*.  13.8.2017. Viitattu 8.11.2017.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |